
Grozījumi Ministru kabineta 2016. gada 26. aprīļa noteikumos Nr. 264 "Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi"
Izdoti saskaņā ar Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma 20. panta 6. un 13. punktu
· Izdarīt Ministru kabineta 2016. gada 26. aprīļa noteikumos Nr. 264 "Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi" (Latvijas Vēstnesis, 2016, 87. nr.; 2018, 49. nr.; 2020, 146., 247. nr.) šādus grozījumus:
· 1. Izteikt 4.2.1.1. apakšpunktu šādā redakcijā:
· "4.2.1.1. pilnveidoto riska un vajadzību novērtēšanas instrumentu skaits, kuri ir ieviesti praksē, – 7;".
· 2. Izteikt 4.2.1.2. apakšpunktu šādā redakcijā:
· "4.2.1.2. profesionālo kompetenci paaugstinājušo ieslodzījuma vietu un probācijas speciālistu skaits, kuri strādā ar ieslodzītajiem un bijušajiem ieslodzītajiem, – 1 925 darbinieki (izsniegti sertifikāti vai apliecinājumi), no kuriem 1 636 ir ieslodzījuma vietu darbinieki un 289 ir Valsts probācijas dienesta darbinieki."
· 3. Izteikt 4.2.2.1. apakšpunktu šādā redakcijā:
· "4.2.2.1. riska un vajadzību novērtēšanas instrumentu skaits, kuru pilnveidei sniegts Eiropas Sociālā fonda atbalsts, – 7;".
· 4. Izteikt 4.2.2.2. apakšpunktu šādā redakcijā:
· "4.2.2.2. apmācīto ieslodzījuma vietu un probācijas speciālistu skaits, kuri strādā ar ieslodzītajiem un bijušajiem ieslodzītajiem, – 1 925 darbinieki, no kuriem 1 636 ir ieslodzījuma vietu darbinieki un 289 ir Valsts probācijas dienesta darbinieki."
· 5. Izteikt 7. punktu šādā redakcijā:
· "7. 7. Specifiskajam atbalstam pieejamais kopējais attiecināmais finansējums ir 5 231 056 euro, tai skaitā Eiropas Sociālā fonda finansējums – 4 446 397 euro un valsts budžeta finansējums – 784 659 euro."
· 6. Izteikt 19.2.8. apakšpunktu šādā redakcijā:
· "19.2.8. biroja, kancelejas preču, iekārtu un inventāra tai skaitā palīgmateriālu, izmaksas līdz 500 euro par vienību šo noteikumu 17.1., 17.2., 17.3., 17.4., 17.6. un 17.7. apakšpunktā minēto atbalstāmo darbību īstenošanai;
·  ".
· 7. Izteikt 19.2.12. apakšpunktu šādā redakcijā:
· "19.2.12. materiāltehniskā nodrošinājuma iegādes izmaksas šo noteikumu 17.1.3., 17.4.2. un 17.4.4. apakšpunktā minēto atbalstāmo darbību īstenošanai, ja iegāde ir izdevīgāka nekā materiāltehniskā nodrošinājuma īre projekta īstenošanas laikā."
· 8. Izteikt 33. punktu šādā redakcijā:
· "33. Specifiskā atbalsta ietvaros projektu īsteno saskaņā ar vienošanos, bet ne ilgāk kā līdz 2023. gada 31. decembrim."

